Държавен вестник, бр. 61, 2022 г., стр. 17

БРОЙ  61	
Д Ъ Р Ж А В Е Н  В Е С Т Н И К 	
СТР.  17  
24.02.2022 г. и предложението е прието. НС 
намалява бюджетните разходи на Прокура­
турата на РБ на 332 794,0 хил. лв. спрямо 
приетите на първо четене 352 794,0 хил. лв.
Както вече бе посочено, Конституцион­
ният съд поддържа в предишни решения в 
обсъжданата материя, че самостоятелността 
на бюджета на съдебната власт се гарантира 
практически, като държавата осигурява чрез 
закона за държавния бюджет за съответната 
финансова година достатъчно средства за 
нормално функциониране на всеки съдебен 
орган, включително и на Прокуратурата на 
РБ, като конституционно установени дър­
жавни органи. Конституционно недопустимо 
е така предвидените средства да водят до 
влошаване на бюджетното обезпечаване на 
органите на съдебната власт, включително 
Прокуратурата на РБ, което е от естество да 
парализира тяхната дейност както за цялата 
финансова година, така и за част от нея – дър­
жавните органи, предвидени в Конституцията, 
трябва да бъдат в състояние да изпълняват 
възложените им функции през цялото време 
на действие на съответния бюджетен закон. 
Бюджетен недостиг на средства за държавните 
органи не може да бъде в значителни размери, 
каквото би било налице според практиката 
на Конституционния съд, ако въобще не са 
предвидени разходи или ако недостигът дос­
тигне стойността на половината от предви­
дения бюджет за предходната година – такъв 
ЗДБ на РБ би бил противоконституционен, 
както това е в случая, предмет на постанове­
ното от Конституционния съд Решение № 4 
от 2003 г. С Решение № 16 от 2001 г. обаче 
съдът отхвърля искането за установяване на 
противоконституционност на чл. 2, ал. 2 ЗДБ 
на РБ за 2001 г., с който се утвърждава субси­
дия по бюджета на съдебната власт в размер 
на 90 % от определената сума по ал. 1, като 
посочва, че останалите 10 % се предоставят 
само в случай, че не се превиши утвърденият 
с чл. 1, ал. 3 бюджетен дефицит. Ако се на­
прави сравнение на средствата, предвидени за 
Прокуратурата на РБ за финансовите 2021 г. 
и 2022 г., се вижда следното: в ЗДБ на РБ 
за 2021 г. (обн., ДВ, бр. 104 от 8.12.2020 г., в 
сила от 1.01.2021 г.) са определени бюджетни 
разходи общо за всички органи на съдебната 
власт в размер на 880 317,0 хил. лв., като 
предвидените за Прокуратурата на РБ са в 
размер на 330 268,4 хил. лв. (чл. 2, ал. 2, ред 
четвърти); за финансовата 2022 г. бюджетните 
разходи за Прокуратурата на РБ, определени 
с оспорената разпоредба на чл. 2, ал. 2 ЗДБ 
на РБ за 2022 г., са в размер на 332 794,0 
хил. лв., които са част от общите бюджет­
ни разходи на органите на съдебната власт за 
2022 г. в размер на 938 729,0 хил. лв. Видно 
е, че със ЗДБ на РБ за 2022 г. не е налице 
влошаване на бюджетното обезпечаване на 
Прокуратурата, което да доведе до блокиране 
на нейната работа – т.е. тя да не може да 
изпълнява възложените є от конституци­
онния законодател функции с разпоредбите 
на чл. 126, ал. 2 и чл. 127 от Основния за­
кон. В действителност е точно обратното, 
гласуваният бюджет на Прокуратурата със 
ЗДБ на РБ за 2022 г. в номинален размер е 
по-висок от този за предходната година – в 
сравнение с 2021 г. бюджетът на Прокура­
турата на Република България е увеличен с 
2 526 хил. лв. (за 2021 г. с разпоредбата на 
чл. 2, ал. 2, ред 4 от ЗДБ на РБ са предви­
дени 330 268,4 хил. лв., което е увеличение с 
41 173 хил. лв. спрямо предходната 2020 г.; за 
2022 г. с разпоредбата на чл. 2, ал. 2, ред 4 от 
ЗДБ на РБ са предвидени 332 794,0 хил. лв.). 
Освен това, трябва да се отчете в конкретния 
случай, че след преместването на Бюрото по 
защита от главния прокурор към министъра 
на правосъдието през 2021 г. (със Закона за 
изменение и допълнение на Закона за защита 
на лица, застрашени във връзка с наказател­
но производство – ДВ, бр. 80 от 24.09.2021 г., 
Бюрото по защита при главния прокурор се 
преобразува в самостоятелна организационна 
структура – Бюро по защита на застрашени 
лица) средства за неговата издръжка по бю­
джета на Прокуратурата не са необходими. 
След окончателното приемане на бюджета 
на Прокуратурата той представлява 97,1 % 
в сравнение с предложения от ВСС – т.е. и 
в относителен план не е налице съществено 
отклонение от проекта на бюджет на ВСС 
за 2022 г. по отношение на Прокуратурата. 
Не е без значение и фактът, че Република 
България е между държавите – членки на 
ЕС, с най-висок процент разходи от брутния 
вътрешен продукт (БВП) за съдебната власт, 
включително и за Прокуратурата – средно 
за държавите членки те са 0,3 %, а у нас са 
между 0,6 – 0,7 % от БВП (по данни на Ев­
ростат за периода 2015 – 2019 г.). Следва да 
се отбележи също така, че чл. 2, ал. 5 ЗДБ 
на РБ за 2022 г. овластява ВСС да изразход­
ва средства от наличностите по сметки от 
пред­ходни години за покриване на неотложни 
разходи на органите на съдебната власт, в 
случай че не се нарушава бюджетното салдо 
по държавния бюджет, както и е определен 
резерв за непредвидени и/или неотложни 
разходи по бюджета на съдебната власт. 
Упражняването на тази компетентност е 
изцяло в преценката на ВСС в качеството 
му на орган, който организира и ръководи 
съставянето и изпълнението на бюджета на 
съдебната власт съгласно чл. 7, ал. 2 от ЗПФ. 
С цел гарантирането на независимостта на 
съдебната власт и изпълнението на консти­
туционната повеля за самостоятелност на 
нейния бюджет упражняването на това пра­
вомощие не подлежи на съгласуване с други